ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
1 ธ.ค. 2558

สรุปตลาดภาคเช้า
ตลาดภาคเช้าแกว่งตัวรีบาวด์ขึ้น ในทิศทางเดียวกับตลาดรอบบ้าน โดยได้แรงหนุนจากหุ้นกลุ่ม ICT ซึงปรับตัวขึ้นโดดเด่น ประกอบกับราคาน้ำมันดิบเริ่มทรงตัวได้ ทำให้ยังมีโมเมนตัมการรีบาวด์ที่แข็งแรงในช่วงเช้า สำหรับภาพรวมตลาดยังมีทิศทางไม่ชัดเจน มีทั้งสลับบวกสลับลบในแต่ละกลุ่มอุตสาหกรรม
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ จากที่ตลาดยังไม่มีปัจจัยใหม่ๆ เข้ามาหนุน สำหรับตัวเลขเศรษฐกิจจีนที่รายงานในภาคเช้ามีทั้งบวกในภาคบริการ และอ่อนตัวในภาคอุตสาหกรรม เราคาดว่านักลงทุนสถาบันและนักลงทุนต่างชาติที่เป็นผู้เล่นหลักจะรอการประชุม ECB และประชุม OPEC ในช่วงปลายสัปดาห์
 
วิเคราะห์ทางเทคนิค
SIS  
ราคาปิด 4.80 บาท
แนวรับ 4.76 บาท          
แนวต้าน 4.86, 5.20 บาท
แนว cut loss หากใกล้จะหลุด 4.70 บาท
กราฟ SIS (120 นาที) บีบตัวเอง เป็นรูปสามเหลี่ยมขณะที่ Stoch ยก low และ high สูงขึ้น เป็นสัญญาณซื้อ โดยจะต้องผ่าน 4.86 บาทไปให้ได้จะตัวเบา และสามารถลุ้นต้านหน้า 5.20 บาทได้เลย ดังนั้น ตรงนี้แนะนำซื้อเก็งกำไร และมีจุดในการ cut อย่างมีวินัยที่ 4.70 บาท
 
เด็กแนว
ASIMAR ราคาหุ้นอาซิ้มเดินหน้าช้าบ้าง เร็วบ้าง สิ่งที่สะท้อนให้เห็นการขึ้นของราคาก็คือ กำไรที่ทุบสถิติสูงสุดเช่นกัน โดยหลักการแล้วราคาสะท้อนกำไร ในเมื่อกำไรเด่นแน่นอนว่าราคาก็ต้องไป ผลงานใน ไตรมาส 3/58 พุ่งแรง 666% เลขสวย เลขรวยอะไรขนาดนั้น และในไตรมาส4/58 ไม่ต้องทำมาก เอาแค่พอดีๆ กำไรทั้งปีก็ควรจะ 130 ล้านบาทเป็นอย่างต่ำ ซึ่ง EPS ปีนี้ยังไงก็เห็น 0.50 บาท ค่า PE ของบริษัทเคยสูงเกิน 30 และต่ำสุดประมาณ 3 เท่า ค่าเฉลี่ยในรอบ 3 ปีอยู่ประมาณ 10 เท่า ถ้าให้ตรงนี้เป็นตัวคำนวณจะได้ราคาเหมาะสมของหุ้นที่ 5 บาท เป็นเป้าหมาย
จุดเด่นอีกอย่างคือ สถานะทางการเงินที่แข็งแกร่งด้วยกำไรสะสม      บานตะไท ให้บริษัทจ่ายปันผลในอัตราสูง เฉลี่ย 3 ปี มากกว่า 60% ของกำไร ถ้าปีนี้ให้ที่ 60% ก็อาจจะปันผลที่ 0.30 บาท คิดเป็นอัตราปันผล 8.1%  พระเจ้าช่วยกล้วยทอดอะไรจะมากมายขนาดนั้น  ถือได้ว่านี่คือหุ้น high growth และ high yield แถมยัง high upside อีกด้วย   มองราคาหุ้นไม่ควรจะตกต่ำอะไรอีกแล้ว หากปรับตัวลงก็ต้องเข้าไปเก็บไว้ล่ะเพราะปันผลงามแท้
กราฟ ASIMAR ตรงนี้อยู่ในโซนสูงสุดรอบ 19 ปี แต่ถ้าดูกราฟราย week  กำลังจะชน 3.80 บาท ซึ่งเป็นต้านสำคัญและหากผ่านได้จะ break out ไประดับสูงสุดใหม่อีก 1 บาท หรือมีโอกาสวิ่งไปได้ถึง 5 บาท  โดย RSI ยังต่ำกว่า Overbought อีกด้วย น่าสนใจตามน้ำกันต่อ